Syvsten kro skal betale 25.000 i erstatning og 100.000 kroner i manglende løn til elev. 

Sexchikane af tidligere kokkeelev koster nu indehaveren af Syvsten Kro i Nordjylland 25.000 kroner. Dertil kommer 100.000 for manglende løn, tillæg og pension. Det har Tvistighedsnævnet afgjort, skriver Fagbladet 3F. Af nævnets kendelse fremgår det, at "Mette Jespersen har i lang tid var udsat for stærkt nedsættende skældsord med seksuelle undertoner og i et tilfælde var udsat for sexchikane i forbindelse med fluesmækkeren og berøring af hendes bryst med hånden". Det var kroejerens ægtefælle, der ifølge sagen førte an i chikanen. Kroejeren, Karen Pedersen, skældte også meget ud på kokkeeleven, der kunne arbejde op til 37 timer på en weekend - uden overtidsbetaling. Karen Pedersen afviser at udtale sig til Nyhedsbrevet 3F og henviser til sin advokat Jakob S. Johnsen, firmaet HjulmandKaptain. - Vi er dybt uenige i afgørelsen og overvejer, om vi skal køre sagen videre ved domstolene, siger advokaten til Fagbladet 3F.